Sunt în topul preferințelor românilor, le găsim în aproape toate coșurile de cumpărături ale clienților supermarketurilor din toate colțurile țării, însă puțin știu de unde vine laptele din brânzeturile Dorna, Covalact, Albalact sau Rarăul. Nu mulți ar bănui că au, de fapt, același furnizor.
Brânzeturile sunt elemente aproape nelipsite din meniul de zi cu zi al românilor. În condițiile în care foarte puțini se pot răsfăța cu produse făcute chiar de ei, din laptele de la animalele pe care le cresc, cei mai mulți ajung să își facă aprovizionarea din comerț.
Rafturile magazinelor nu duc lipsă de produse, gama este una variată, astfel încât să satisfacă și cerințele celor mai pretențioși. La prima vedere, par a fi foarte diferite, însă puțini ar bănui că au destul de multe puncte comune.
Nu puțini vor fi surprinși să afle de unde vine laptele din brânzeturile Dorna, Covalact, Albalact sau Rarăul. Toate aceste companii românești de renume aparțin unui singur brand – Lactalis Group – și au același furnizor.
Lactalis este, de fapt, cel mai mare procesator de lactate din România. Compania folosește lapte crud DN Agrar Group – cea mai mare fermă zootehnică integrată de la noi din țară. Are activități de producție de lapte de vacă și culturi vegetale în județele Alba, Sibiu și Hunedoara.
Te-ar putea interesa și: Ce este laptele de cânepă și cum se folosește. Ieși pozitiv la marijuana dacă îl consumi?
După ce Giampaolo Manzonetto s-a retras din funcția de director general al Lactalis Group, în locul său a venit Onur Barim.
"Onur Barim va conduce astfel toate afacerile Grupului Lactalis în România, care include, astăzi, companiile Albalact, Covalact, Dorna Lactate, Rarăul, Lactate Harghita, Parmalat România şi Lactalis Logistic", a anunțat grupul Lactalis prin intermediul unui comunicat, la începutul anului 2023.
Pentru Barim, noua funcție a reprezentat o misiune complexă, o provocare importantă "în urmărirea obiectivelor Grupului pentru o creştere profitabilă şi responsabilă".
"Administrarea afacerilor Lactalis într-una dintre cele mai importante ţări ale Grupului în Europa este o misiune complexă şi îmi oferă noi provocări în urmărirea obiectivelor Grupului pentru o creştere profitabilă şi responsabilă", a declarat Onur Barim.
Te-ar putea interesa și: Diferențele dintre laptele UHT și laptele pasteurizat. Care este mai sănătos, de fapt